Il-plejer Portuġiż Cristiano Ronaldo kiser rekord ieħor. Dan hekk kif l-Erbgħa filgħaxija sar l-iżjed plejer li qatt skurja gowls għal tim nazzjonali. Dan hekk kif Ronaldo s'issa skurja 111-il gowl minn 180 logħba għall-Portugall. Ronaldo, li bħalissa jinsab fuq fomm kulħadd wara li reġa' ngħaqad ma' Manchester United, qabeż ir-rekord tal-Iranjan, Ali Daei. Ronaldo kiser dan ir-rekord, wara li l-Portugall għeleb lill-Irlanda bl-iskor ta' 2-1, fejn Cristiano Ronaldo skurja ż-żewġ gowls tal-Portugall.